open-index/open-wikipedia-markdown huggingface dataset:
Σίμων Φίλιππος του Λίππε

Ο **Σίμων Φίλιππος**, γερμ.: *Simon Philip graf von Lippe* (6 Απριλίου 1632, Ντέτμολντ – 19 Ιουνίου 1650, Φλωρεντία) ήταν Γερμανός ευγενής. Ήταν ο ονομαστικά κυβερνών κόμης του Λίππε από το 1636 μέχρι το τέλος του. Καθώς ήταν ακόμη ανήλικος, ο παππούς του και αργότερα η μητέρα του έγιναν επίτροποι.

## Βιολογία
Ήταν ο πρωτότοκος γιος του κόμη Σίμωνα Λουδοβίκου κόμης του Λίππε και της συζύγου του Αικατερίνης κόμισσας του Βάλντεκ-Βίλντουνγκεν.

Ο Σίμων Φίλιππος και τα μικρότερα αδέλφια του ήταν ακόμη ανήλικοι, όταν ο πατέρας τους απεβίωσε από ευλογιά το 1636. Η μητέρα τους Αικατερίνη προσπάθησε να γίνει κηδεμόνας και επίτροπός τους. Στην ηλικία των 24, ήταν ακόμη ανήλικη η ίδια,  και έτσι προσπάθησε να διορίσει τον πατέρα της, Χριστιανό κόμη του Βάλντεκ-Βίλντουνγκεν ως κηδεμόνα και επίτροπο. Ο κουνιάδος της, Ιωάννης Βερνάρδος, διεκδίκησε επίσης την επιτροπεία και την κηδεμονία των ανιψιών του.

Η Αικατερίνη φοβόταν ότι ο Ιωάννης Βερνάρδος θα ήθελε να σκοτώσει τους ανιψιούς του, και να κληρονομήσει ο ίδιος το Λίππε. Επικοινώνησε με τα στρατεύματα της Έσσης-Ντάρμσταντ, που έτυχε να βρίσκονται στο Λέμγκo και στο Ρίντελν. Το 1638 ένας λοχαγός από το Ντάρμστατ απήγαγε τα παιδιά, και τα έφερε στο Λέμγκo και στο Χάμελιν. Αργότερα μεταφέρθηκαν στο Μάρμπουργκ, όπου ο Γεώργιος Β' λάντγκραβος της Έσσης-Ντάρμσταντ τα πήρε στη φροντίδα του. Ο Γεώργιος Β' ήταν εξάδελφός τους -που κάποτε απομακρύνθηκε- καθώς η εκ πατρός γιαγιά του ήταν αδελφή του προπάππου των πριγκίπων.

Το 1645 ο Γεώργιος Β' τους έφερε στο Γκήσεν, για να τους προστατεύσει απνυμφό τις καταστροφές του Τριακονταετούς Πολέμου. Στο Γκήσεν, προσβλήθηκαν από ευλογιά και τα δύο μικρότερα αδέλφια του Σίμωνα Φιλίππου απεβίωσαν εκεί το 1646. Στο μεταξύ, η μητέρα τους είχε ξαναπαντρευτεί με τον Φίλιππο Λουδοβίκο δούκα του Σλέσβιχ-Χόλσταϊν-Σόντερμπουργκ-Βίζενμπουργκ, οπότε είχε γίνει δούκισσα. Το 1647 απήγαγε ξανά τον γιο της, και εκείνος επέστρεψε στο Ντέτμολντ μέσω μίας παράκαμψης. Στο Ντέτμολντ, αρραβωνιάστηκε την επτάχρονη κόμισσα Ελισάβετ Καρλόττα του Χόλτσαπελ.

Το 1649 ο Σίμων Φίλιππος ξεκίνησε τη Μεγάλη Περιοδεία του. Μετέβη στο Παρίσι, τη Γκρενόμπλ, τη Ρώμη, το Μιλάνο και τη Φλωρεντία. Στη Φλωρεντία προσβλήθηκε από ευλογιά. Εκεί απεβίωσε το 1650. Δεδομένου ότι δεν είχε άρρενα διάδοχο, ο θείος του Ιωάννης Βερνάρδος κληρονόμησε την κομητεία.

## Εξωτερικοί σύνδεσμοι
* 

Κατηγορία:Οίκος του Λίππε
Ναός της Ντιάνα (Βαρσοβία)

Ο **Ναός της Ντιάνα** (), αρχικά **Ελληνικός Ναός** (), προηγουμένως γνωστός ως **Ναός της Σίβυλλας** (), είναι κτίσμα στο Πάρκο Γουαζιένκι της Βαρσοβίας, στην Πολωνία.

## Ιστορία
Το κτίσμα ανεγέρθηκε αφότου η Μάρια Τερέσα Τισκιεβιτσόβα (το γένος Πονιατόφσκα), πούλησε το Πάρκο Γουαζιένκι στον Τσάρο Αλέξανδρο Α΄. Στο τμήμα του Πάρκου Γουαζιένκι που συνδέεται με τον κήπο Μπελβέντερ, χτίστηκαν τρία υπόστεγα: ο Γοτθικός Πορτοκαλεώνας, ο Αιγυπτιακός Ναός και ο Ελληνικός Ναός.

Ο Ελληνικός Ναός χτίστηκε περίπου το 1822, πιθανότατα σχεδιασμένος από τον Γιάκουμπ Κουμπίτσκι. Βρίσκεται στο πίσω μέρος του παλατιού Μπελβέντερ, δίπλα στην ομώνυμη λιμνούλα. Ο αρχιτέκτονας βασίστηκε στα αρχαία ελληνικά κτίρια. Αυτός ο τύπος κατασκευής εισήχθη συχνότερα για τη διακόσμηση πάρκων τοπίου στο δεύτερο μισό του 18ου αιώνα και στις αρχές του 19ου αιώνα. Ο Ναός της Σίβυλλας χτίστηκε ως μια τυπική κατασκευή κήπου (το αντίστοιχο των σύγχρονων κιοσκιών), που χρησιμοποιείται ως τόπος συνάντησης και για μικρές κοινωνικές απογευματινές συναντήσεις για τσάι.

Το κτίσμα είναι κατασκευασμένο εξ ολοκλήρου από ξύλο. Πρόκειται για ένα μικρό κτίσμα σχεδιασμένο σύμφωνα με το παραδοσιακό σχέδιο αρχαίου ναού - σε ορθογώνια κάτοψη (μέγαρο), που περιβάλλεται από μια ενιαία ιωνική κιονοστοιχία (περίπτερος ναός) με τετράστυλο προστώο. Και στις δύο πλευρές υπάρχουν δύο λέοντες από χυτοσίδηρο στυλιζαρισμένοι ως αιγυπτιακές σφίγγες. Στο εσωτερικό υπάρχει ένα δωμάτιο που φωτίζεται από ορθογώνια παράθυρα στους πλαϊνούς τοίχους. Οι εσωτερικοί τοίχοι είναι διακοσμημένοι με αυθεντικά πολύχρωμα με μοτίβα λουλουδιών και φρούτων (αναφορά στην προστάτιδα Ντιάνα, θεά του κυνηγιού και της φύσης, μεταξύ άλλων) του Άνταμ Μπιτσκόφσκι.

Σήμερα, το κτίριο φιλοξενεί περιστασιακά εκθέσεις.

Τον Μάιο του 2013, ένα καλλιτεχνικό αντίγραφο του Ομφαλού των Δελφών αποκαλύφθηκε δίπλα στο κτίσμα - ένα γλυπτό φιλοτεχνημένο από την Ελληνίδα γλύπτρια Χριστίνα Παπαγεωργίου.

## Εικόνες

Αρχείο:Świątynia_Sybilii_w_Warszawie_2017d.jpg|σύνδεσμος=Plik:Świątynia_Sybilii_w_Warszawie_2017d.jpg|εναλλ.=Świątynia Sybilli i jej otoczenie od strony południowej...|Ο Ναός της Ντιάνα και τα περίχωρά του από τα νότια.
Αρχείο:Łazienki-Park_Warschau_DSC_1499.JPG|σύνδεσμος=Plik:Łazienki-Park_Warschau_DSC_1499.JPG|εναλλ.=... i północnej|Ο Ναός της Ντιάνα και τα περίχωρά του από τα βόρεια.
Αρχείο:Lion outside the Temple of Diana in Łazienki Park.jpg|Ένας από τους λέοντες από χυτοσίδηρο στην είσοδο του κτίσματος.
Αρχείο:Omfalos_Świątynia_Sybilli_Łazienki_Królewskie.JPG|σύνδεσμος=Plik:Omfalos_Świątynia_Sybilli_Łazienki_Królewskie.JPG|εναλλ.=Omfalos|Ο Ομφαλός.


## Παραπομπές



Κατηγορία:Πάρκο Γουαζιένκι
Κατηγορία:Νεοκλασική αρχιτεκτονική στη Βαρσοβία
Ιμπραχιμά Κονατέ

Ο **Ιμπραχιμά Κονατέ** (25 Μαΐου 1999) είναι Γάλλος ποδοσφαιριστής που αγωνίζεται ως κεντρικός αμυντικός για τη Λίβερπουλ και την εθνική ομάδα της Γαλλίας.

Ξεκίνησε την καριέρα του στη Σοσό και το 2017 μεταγράφηκε στη ΡΜ Λειψία. Το 2021, η Λίβερπουλ τον απέκτησε για 36 εκατομμύρια λίρες. Στη Λίβερπουλ, κατέκτησε το Λιγκ Καπ Αγγλίας και το Κύπελλο Αγγλίας στην πρώτη του σεζόν. Το 2022, σημείωσε το πρώτο του γκολ για τη Λίβερπουλ στο ΟΥΕΦΑ Τσάμπιονς Λιγκ, ενώ το 2024 πέτυχε το πρώτο του γκολ στην Πρέμιερ Λιγκ.

Διεθνής με την εθνική ομάδα της Γαλλίας από το 2022, συμμετείχε στο Παγκόσμιο Κύπελλο του 2022 και βοήθησε την ομάδα να φτάσει στον τελικό, καθώς και στο Euro 2024.

## Παραπομπές


Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παρί ΦΚ
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές ΦΚ Σοσό
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Tupolev Tu-1

Το **Tupolev Tu-1** ήταν σοβιετικό δικινητήριο αναχαιτιστικό/νυκτερινό μαχητικό βασισμένο στο μέσο βομβαρδιστικό Tupolev Tu-2 της περιόδου του Β΄ Παγκοσμίου Πολέμου. Κατασκευάστηκε μονάχα ένα πρωτότυπο.

## Σχεδιασμός και ανάπτυξη
Εντυπωσιασμένοι από τις επιδόσεις του βρετανικού de Havilland Mosquito οι Σοβιετικοί ζήτησαν από τον Τουπόλεφ να τροποποιήσει το Tu-2 και να δημιουργήσει ένα ταχύ βομβαρδιστικό που ονομάστηκε ANT-63. Τον Φεβρουάριο του 1946 ζητήθηκε η τροποποίηση του δεύτερου πρωτοτύπου του ANT-63, αυτή τη φορά για να δημιουργηθεί ένα τριθέσιο αναχαιτιστικό μακράς ακτίνας δράσης το οποίο θα μπορούσε επίσης να φέρει ραντάρ. Το αεροσκάφος αυτό ονομάστηκε εσωτερικά ANT-63P και έλαβε την επίσημη ονομασία Tu-1. Προωθούνταν από δύο κινητήρες Mikulin AM-43V, που ήταν και αυτοί στο στάδιο του πρωτοτύπου. Ο οπλισμός του αποτελούνταν από δύο πυροβόλα Nudelman-Suranov NS-45 των 45 mm και δύο Volkov-Yartsev VYa-23 ή Nudelman-Suranov NS-23 των 23 mm. Επίσης υπήρχε ένα ραχιαίο πολυβόλο UBT των 12,7 mm και ακόμα ένα τέτοιο όπλο στο κάτω μέρος της ατράκτου. Διατηρήθηκε επίσης ο χώρος μεταφοράς βομβών, με δυνατότητα μεταφοράς έως και 1000 kg βομβών.

Το Tu-1 πραγματοποίησε την πρώτη του πτήση στις 22 Μαρτίου 1947 και οι δοκιμές του Σχεδιαστικού Γραφείου Tupolev συνεχίστηκαν μέχρι τις 3 Οκτωβρίου ή τις 3 Νοεμβρίου του έτους αυτού. Εν τέλει αποφασίστηκε να μην ενταχθεί το Tu-1 σε παραγωγή διότι οι κινητήρες του δεν ήταν έτοιμοι να ενταχθούν σε παραγωγή.

## Δείτε επίσης

; Συγκρίσιμα αεροσκάφη
* Dornier Do 17
* Dornier Do 217
* Douglas A-20 Havoc
* Focke-Wulf Ta 154
* Junkers Ju 88
* Petlyakov Pe-3

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Tu-001
Κατηγορία:Εμβολοκινητήρια στρατιωτικά αεροσκάφη
Κατηγορία:Αναχαιτιστικά αεροσκάφη
Γιαν Ζάχαρα

Ο **Γιαν Ζάχαρα** (*Ján Zachara*, (σλοβακικά: ˈjaːn ˈzaxara, 27 Αυγούστου 1928 – 2 Ιανουαρίου 2025) ήταν Σλοβάκος πυγμάχος. Εκπροσωπώντας την Τσεχοσλοβακία, κέρδισε το χρυσό μετάλλιο στην κατηγορία φτερού στους Θερινούς Ολυμπιακούς Αγώνες του Ελσίνκι το 1952. Ο Ζάχαρα αγωνίστηκε επίσης το 1956, χάνοντας στον προημιτελικό από τον Πέντι Χαμαλάινεν από τη Φινλανδία στα σημεία.

## Βιογραφία
Ο Ζάχαρα γεννήθηκε στις 27 Αυγούστου 1928 στο χωριό Κούμπρα, το οποίο σήμερα αποτελεί τμήμα της πόλης Τρέντσιν, σε μια οικογένεια εργατών εργοστασίου. Ξεκίνησε να πυγμαχεί σε ηλικία 15 ετών, ενώ παράλληλα ήταν μαθητευόμενος μηχανικός. Λόγω του μικρού μεγέθους του σώματός του, συχνά γελοιοποιούνταν από άλλους πυγμάχους στα νιάτα του. Το 1946 έγινε πρωταθλητής της Σλοβακίας στην πυγμαχία. Παρόλα αυτά, δεν του επετράπη να αγωνιστεί στους Ολυμπιακούς Αγώνες του 1948, επειδή προτιμήθηκε ένας άλλος πυγμάχος, ο οποίος ήταν μέλος του κομμουνιστικού κόμματος. Παρ' όλα αυτά, ο Ζάχαρα πήρε την εκδίκησή του στους Ολυμπιακούς του 1952 στο Ελσίνκι, όπου κέρδισε το χρυσό μετάλλιο, αφού νίκησε τον Σέρτζιο Καπράρι στον τελικό, παρότι θεωρούνταν αουτσάιντερ. Στους επόμενους Ολυμπιακούς Αγώνες του 1956 στη Μελβούρνη, αποκλείστηκε στα προημιτελικά από τον Πέντι Χαμαλάινεν. Μετά το τέλος της ενεργής πυγμαχικής καριέρας, εγκαταστάθηκε στην Ντούμπνιτσα ναντ Βάχομ, όπου προπόνησε νέους πυγμάχους πριν αποσυρθεί από το άθλημα. 

Ο Ζάχαρα πέθανε στις 2 Ιανουαρίου 2025, σε ηλικία 96 ετών. Κατά τη στιγμή του θανάτου του ήταν ο γηραιότερος εν ζωή Ολυμπιονίκης από τη Σλοβακία.

## Παραπομπές


## Εξωτερικοί σύνδεσμοι
* 

Κατηγορία:Σλοβάκοι
Ζαχαρα
Πανελλήνιοι αγώνες σκοποβολής πήλινου στόχου 1978

Οι **Πανελλήνιοι αγώνες σκοποβολής πήλινου στόχου 1978** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Τα Πανελλήνια πρωταθλήματα σκιτ και τραπ πραγματοποιήθηκαν μεταξύ 10 και 11 Ιουνίου του 1978. Παράλληλα διοργανώθηκε το πρωτάθλημα Αθηνών στο σκιτ και στο τραπ.

Στο σκιτ πρωταθλητής αναδείχθηκε ο Παναγιώτης Ξανθάκος του Ο.Φ.Κ.Ο. με 196 επιτυχίες. Στο τραπ πρωταθλητής αναδείχθηκε ο Π. Ρούσσος του Ο.Φ.Κ.Ο. με 183 επιτυχίες.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

### Τραπ
Παρακάτω αναφέρονται οι έξι πρώτοι αθλητές.

## Παραπομπές


1978
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1978
NGC 2859

Ο **[[Νέος Γενικός Κατάλογος|NGC]] 2859** είναι ραβδωτός φακοειδής γαλαξίας ο οποίος απέχει περίπου 83 εκατομμύρια έτη φωτός και βρίσκεται στον αστερισμό Μικρό Λέοντα.

## Χαρακτηριστικά
Ταξινομείται ως (R)SB(r)0+ στο σχήμα μορφολογικής ταξινόμησης των γαλαξιών, έχει δηλαδή σαφώς διακριτή μορφή χωρίς βραχίονες. Έχει μια κύρια «ράβδο» που είναι λαμπρότερη και πιο «πεπλατυσμένη» στα δύο άκρα της. Επίσης υπάρχει και δευτερεύουσα πιο αμυδρή «ράβδος» που σχηματίζει σχεδόν ορθή γωνία με την κύρια και τις δύο ράβδους περιβάλλει ένας αμυδρός, μάλλον διάχυτος εσωτερικός δακτύλιος. Στις εξωτερικές περιοχές του γαλαξία το πλέον αξιοσημείωτο χαρακτηριστικό είναι ο διακριτός εξωτερικός δακτύλιος.

### Μελανή οπή
Στο κέντρο του NGC 2859 υπάρχει υπερμαζική μελανή οπή της οποίας η μάζα εκτιμάται πως είναι 105 εκατομμύρια ηλιακές μάζες. Ο γαλαξιακός πυρήνας είναι μεταβατικού τύπου T2 και δεν υπάρχουν ενδείξεις πως είναι ενεργός.

## Παραπομπές

## Αναφορές

## Εξωτερικοί σύνδεσμοι
*

Κατηγορία:Ραβδωτοί φακοειδείς γαλαξίες
Κατηγορία:Λέων Μικρός (αστερισμός)
2859
26649
05001
Σχολή Δοκίμων (Πάρκο Γουαζιένκι)

Η **Σχολή Δοκίμων της Βαρσοβίας** () ήταν ανώτερη στρατιωτική σχολή που ιδρύθηκε στις 28 Ιουλίου 1815 στη Βαρσοβία της Πολωνίας, για την εκπαίδευση μελλοντικών αξιωματικών. Η έδρα της βρισκόταν στο Μεγάλο Παράρτημα στο Πάρκο Γουαζιένκι. Σήμερα υπάρχει ένα μουσείο εκεί.

Η σχολή ιδρύθηκε με εντολή του Πρίγκιπα Κωνσταντίνου Πάβλοβιτς (αδελφού του Τσάρου Αλέξανδρου Α΄). Αρχιτέκτονας και κατασκευαστής ήταν ο Βίλχελμ Χένρικ Μίντερ. Είχε 200 σπουδαστές που προέρχονταν από όλες τις διαμελισμένες περιοχές, κυρίως από τη μικροαστή αριστοκρατία. Υπήρχαν δύο τμήματα: πεζικού (υπό τη διοίκηση του Συνταγματάρχη Κσαβέρι Ολέντζκι) και ιππικού (υπό τη διοίκηση του Αντισυνταγματάρχη Φραντσίσεκ Τσαρνόμσκι). Οι δόκιμοι μοιράζονταν στις λεγόμενες ταξιαρχίες, αποτελούμενες από 32 άτομα. Οι υποψήφιοι γίνονταν δεκτοί μετά από ένα χρόνο πρακτικής άσκησης σε ένα από τα συντάγματα πεζικού. Η εκπαίδευση ήταν προγραμματισμένη για δύο χρόνια, αλλά λόγω έλλειψης διαθέσιμων θέσεων αξιωματικών στα συντάγματα, διαρκούσε 5 ή και περισσότερα χρόνια. Από το 1824, τα κύρια θέματα διδασκαλίας ήταν οι κανονισμοί ασκήσεων και υπηρεσιών και αργότερα εισήχθησαν θεωρητικά θέματα. Μετά την ολοκλήρωση της εκπαίδευσής τους, οι δόκιμοι λάμβαναν τους βαθμούς του αξιωματικού.

Σημαντικό γεγονός ήταν η έναρξη της Νοεμβριανής Εξέγερσης από τους μαθητές της Σχολής των Καντονιστών, περνώντας τη Γέφυρα Σομπιέσκι και εισβάλλοντας στο Μπελβέντερ το βράδυ της 29ης Νοεμβρίου 1830.

Κατά τα έτη 1988–2012, η Σχολή Δοκίμων ήταν η έδρα του Μουσείου Ιγκνάτσι Γιαν Παντερέφσκι.

Δίπλα στο κτίριο υπάρχει μια προτομή του Πιοτρ Βισότσκι.

## Παραπομπές


## Βιβλιογραφία

* Tomasz Malarski, *Armia Królestwa Polskiego 1815-1830* – Βαρσοβία 1996, *Wydawnictwo Militaria*

Κατηγορία:Πάρκο Γουαζιένκι
Πανελλήνιοι αγώνες σκοποβολής πήλινου στόχου 1979

Οι **Πανελλήνιοι αγώνες σκοποβολής πήλινου στόχου 1979** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Το Πανελλήνιο πρωτάθλημα τραπ πραγματοποιήθηκε στο Σκοπευτήριο Καισαριανής (Ο.Φ.Κ.Ο.) μεταξύ 26 και 27 Μαΐου του 1979.Στους αγώνες συμμετείχαν και κυπριακά σωματεία. Πρωταθλητής αναδείχθηκε ο Πέτρος Μιχαλόπουλος του Ο.Φ.Κ.Ο. με 189 επιτυχίες.

Το Πανελλήνιο πρωτάθλημα σκιτ έλαβε χώρα στο Σκοπευτήριο Καισαριανής (Ο.Φ.Κ.Ο.) μεταξύ 2 και 3 Ιουνίου. Πρωταθλητής αναδείχθηκε ο Πάβλος Κανελλάκης του Ο.Φ.Κ.Ο. με 190 επιτυχίες.

## Κάτοχοι μεταλλίων

## Αποτελέσματα
### Τραπ
Παρακάτω αναφέρονται οι έξι πρώτοι αθλητές.

### Σκιτ
Παρακάτω αναφέρονται οι έξι πρώτοι αθλητές.

## Παραπομπές


1979
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1979
Ιωάννης Βερνάρδος του Λίππε

Ο **Ιωάννης Βερνάρδος**, γερμ.: *Johann Bernhard graf von Lippe* (18 Οκτωβρίου 1613 - 10 Ιουνίου 1652) από τον Οίκο του Λίππε ήταν κυβερνών κόμης του Λίππε-Ντέτμολντ από το 1650 μέχρι το τέλος του.

## Βιογραφία
Ήταν ο δεύτερος μεγαλύτερος γιος του Σίμωνα Ζ' κόμη του Λίππε και της συζύγου του Άννας Αικατερίνης του Νάσσαου - Βίζμπαντεν-Ίντσταϊν (1590-1622). Μετά το τέλος του ανιψιού του Σίμωνα Φιλίππου το 1650, κληρονόμησε την κομητεία του Λίππε-Ντέτμολντ.

Απεβίωσε άτεκνος το 1652. Ο μικρότερος αδελφός του Χέρμαν Αδόλφος κληρονόμησε το Λίππε-Ντέτμολντ.

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Χέρμαν Αδόλφος του Λίππε

Ο **Χέρμαν Αδόλφος**, γερμ.: *Herman Adolph, graf von Lippe-Detmold* (1616 &#x2013; 1666) ήταν κυβερνών κόμης του Λίππε.

## Βιογραφία
Ήταν ο γιος του Σίμωνα Ζ' κόμη του Λίππε και της Άννας Αικατερίνης κόμισσας του Νάσσαου-Βίζμπαντεν-Ίντσταϊν (1590 -1622).

Το 1659 ολοκλήρωσε την επέκταση του κάστρου στο Χορν-Μπαντ Μάινμπεργκ με μια υπέροχη μπαρόκ πύλη εισόδου. Επάνω από αυτή την πύλη διακρίνεται ακόμη το οικόσημο του Χέρμαν Αδόλφου και τής συζύγου του.

Από το 1663 έως το 1664 πολέμησε στον 4ο Αυστρο-τουρκικό Πόλεμο, επικεφαλής ενός λόχου 140 στρατιωτών. Οι στρατιώτες του επέστρεψαν στο Λίππε μετά την Ειρήνη του Φαρσφάρ.

## Οικογένεια
Νυμφεύτηκε πρώτα το 1648 την Ερνεστίνα κόμισσα του Ύζενμπουργκ-Μπύντιγκεν-Μπίρσταϊ (9 Φεβρουαρίου 1614 &#x2013; 5 Δεκεμβρίου 1665) από το Όφενμπαχ. Είχαν τέσσερα παιδιά:
* Σίμων Ερρίκος (13 Μαρτίου 1649 &#x2013; 2 Μαΐου 1697), κόμης του Λίππε. Νυμφεύτηκε την Αμαλία μπουργκραβίνα του Ντόνα-Φιάνεν (2 Φεβρουαρίου 1645 &#x2013; 11 Μαρτίου 1700), από τη Χάγη.
* Άννα Μαρία (20 Φεβρουαρίου 1651 &#x2013; 22 Ιουλίου 1690).
* Eρνεστίνα Σοφία (9 Μαρτίου 1652 &#x2013; 22 Ιανουαρίου 1702).
* Ιωάννα Ελισάβετ (6 Αυγούστου 1653 &#x2013; 5 Ιουνίου 1690), παντρεύτηκε τον Χριστόφορο Φρειδερίκο κόμη του Ντόνα-Λάουκ.

Μετά το τέλος της Ερνεστίνας στις 5 Δεκεμβρίου 1665, ο Χέρμαν Αδόλφος νυμφεύτηκε το 1666 την Αμαλία κόμισσα του Λίππε-Μπράκε (20 Σεπτεμβρίου 1629 &#x2013; 19 Αυγούστου 1676). Αυτός ο γάμος ήταν άτεκνος.

## Παραπομπές


## Εξωτερικοί σύνδεσμοι
* 
* http://www.woiste.de/W-Krieg-3.html
* https://web.archive.org/web/20041112150825/http://www.heimatverein-horn.de/burggeschichte.htm

Κατηγορία:Οίκος του Λίππε
Γιόμπστ Χέρμαν του Λίππε-Μπήστερφελντ

Ο **Γιόμπστ Χέρμαν**, γερμ.: *Jobst Herman graf von Lippe-Biesterfeld* (9 Φεβρουαρίου 1625 στο Ντέτμολντ &#x2013; 6 Ιουλίου 1678 στο Μπήστερφελντ) ήταν τιμητικά κόμης των Λίππε, Στέρνμπεργκ και Σβάλενμπεργκ.

## Βιογραφία
Ήταν γιος του Σίμωνα Ζ΄ κόμη του Λίππε (από το 1587 έως το 1627) από τον γάμο του με τη Μαρία Μαγδαληνή κόμισσα του Βάλντεκ-Βίλντουνγκεν (1606-1671) και θεωρείται ο ιδρυτής του κλάδου Λίππε-Μπήστερφελντ, ως αποτέλεσμα της δημιουργίας του φέουδου Μπήστερφελντ, μεταξύ 1654 και 1665.

## Οικογένεια
Ο Γιόμπστ Χέρμαν νυμφεύτηκε στις 10 Οκτωβρίου 1654 τη Γιουλιάνα Ελισάβετ κόμισσα του Ζάυν-Βίτγκενσταϊν-Χόχενσταϊν (4 Οκτωβρίου 1634 &#x2013; 23 Ιουνίου 1689). Ήταν εξαδέλφη του, καθώς μητέρες τους ήταν αδελφές. Τα παιδιά τους ονομάζονταν κόμης (ή κόμισσα) του Λίππε-Μπήστερφελντ:
* Γιουλιάνα Ελισάβετ (15 Ιουνίου 1656- 29 Απριλίου 1709)
* Ιωάννης Αύγουστος (15 Οκτωβρίου 1657 - 9 Σεπτεμβρίου 1709), κόμης του Λίππε-Μπήστερφελντ.
* Θεόδωρος Αδόλφος (22 Οκτωβρίου 1660 - 9 Μαρτίου 1709)
* Χριστίνα Μαρία (12 Φεβρουαρίου 1662 - 14 Ιουνίου 1710)
* Χριστιανή Ερνεστίνη (12 Ιουλίου 1664 - 28 Δεκεμβρίου 1686), απεβ. 26 ετών.
* Άννα Αυγούστα (14 Σεπτεμβρίου 1665 - 25 Αυγούστου 1730)
* Ιωάννης Φρειδερίκος (6 Νοεμβρίου 1666 - 21 Φεβρουαρίου 1712), κόμης του Λίππε-Μπήστερφελντ.
* Ιωάννης Γεώργιος Λουδοβίκος (12 Ιανουαρίου 1670 - 22 Ιανουαρίου 1693), απεβ. 23 ετών.
* Ροδόλφος Φερδινάνδος (17 Μαρτίου 1671 - 12 Ιουνίου 1736), κόμης του Λίππε-Μπήστερφελντ, πατέρας του:
** Φρειδερίκος Κάρολος Αύγουστος, κόμης του Λίππε-Μπήστερφελντ.
** Φερδινάνδος, κόμης του Λίππε-Βάισενφελντ, ίδρυσε τον κλάδο Λίππε-Βάισενφελντ.
* Γιουλιάνα Σοφία (6 Δεκεμβρίου 1676 - 2 Ιουνίου 1705), απεβ. 29 ετών.
* Γιουστίνη Ερμιόνη (20 Μαΐου 1679 - 15 Ιουνίου 1704), απεβ. 25 ετών.
Ανήλικοι απεβίωσαν οι: 
* Καρλόττα Σοφία (16 Σεπτεμβρίου 1658 - 25 Απριλίου 1672), απεβ. 14 ετών.
* Mαγδαληνή Αιμιλία (30 Νοεμβρίου 1667 - 25 Ιουνίου 1677), απεβ. 10 ετών.
* Ομόνοια Δωροθέα (18 Δεκεμβρίου 1668 - 25 Ιουνίου 1677), απεβ. 9 ετών.
* Σίμων Χριστιανός (4 Μαρτίου 1674 - 23 Ιουνίου 1677), απεβ. 3 ετών.
* Γουλιέλμος Χριστιανός (Νοέμβριος 1672 - 6 Μαΐου 1674), απεβ. 2 ετών.
* Eλισάβετ Καρλόττα (21 Μαρτίου 1675 - 22 Αυγούστου 1676), απεβ. 1 έτους.
* Σίμων Χριστιανός (8 Οκτωβρίου 1659 - 9 Νοεμβρίου 1660), απεβ. 1 έτους.

## Παραπομπές


Κατηγορία:Οίκος του Λίππε
Υποβρύχιο κλάσης Settembrini

Τα δύο υποβρύχια κλάσης ***Settembrini*** ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Συμμετείχαν σε περιπολίες στα πλαίσια της υποστήριξης που παρείχε η Φασιστική Ιταλία στην πλευρά των Εθνικιστών στα χρόνια του Ισπανικού Εμφυλίου καθώς και σε επιχειρήσεις κατά τη διάρκεια του Β΄ Παγκοσμίου Πολέμου.

## Περιγραφή
Τα υποβρύχια της κλάσης *Settembrini* ήταν μεγαλύτερων διαστάσεων βελτιωμένες εκδοχές των σκαφών της κλάσης *[[Υποβρύχιο κλάσης Mameli|Mameli]]*. Είχαν εκτόπισμα 953&nbsp;t (938&nbsp;LT) στην επιφάνεια και 1153&nbsp;t (1135&nbsp;LT) σε κατάδυση. Το μήκος τους ήταν 69,11&nbsp;m, το πλάτος τους 6,61&nbsp;m και το βύθισμά τους 4,45&nbsp;m. Μπορούσαν να επιχειρούν σε βάθος έως και 80&nbsp;m και το πλήρωμά τους αποτελούνταν από πενήντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο ντηζελοκινητήρες των 1500&nbsp;bhp ενώ σε κατάδυση το έργο αυτό αναλάμβαναν δύο ηλεκτροκινητήρες των 700&nbsp;hp. Η μέγιστη ταχύτητα πλεύσης στην επιφάνεια μπορούσε να φθάσει τους 17,5&nbsp;kn και σε κατάδυση τους 7,7&nbsp;kn Αντίστοιχα η ακτίνα δράσης τους στην επιφάνεια ήταν  με ταχύτητα πλεύσης 7,3&nbsp;kn και σε κατάδυση  με ταχύτητα πλεύσης 3&nbsp;kn. 

Μετέφεραν δώδεκα τορπίλες συνολικά και διέθεταν οκτώ τορπιλοσωλήνες των 533&nbsp;mm, τέσσερις στην πλώρη και ισάριθμους στην πρύμνη. Προκειμένου να μπορούν να πλήξουν στόχους όταν έπλεαν στην επιφάνεια διέθεταν επίσης ένα πυροβόλο των 102&nbsp;mm. Αντιαεροπορική κάλυψη παρείχαν δύο ή τέσσερα πολυβόλα των 13,2&nbsp;mm.

## Πλοία

## Επιχειρησιακή ιστορία

Τον Σεπτέμβριο του 1937 το *Settembrini* βύθισε σοβιετικό εμπορικό πλοίο στην Ανατολική Μεσόγειο.

## Παραπομπές


## Βιβλιογραφία
* 
*
*
*
*
*


Settembrini
Παλιός Πορτοκαλεώνας (Πάρκο Γουαζιένκι)

Ο **Παλιός Πορτοκαλεώνας** (), αρχικά γνωστός ως **Μεγάλος Πορτοκαλεώνας** (), είναι κλασικιστικός πορτοκαλεώνας στο Πάρκο Γουαζιένκι της Βαρσοβίας, στην Πολωνία, που χτίστηκε το 1786–1788 σύμφωνα με το σχέδιο του Ντομένικο Μερλίνι.

Ο Παλιός Πορτοκαλεώνας χρησιμοποιήθηκε για την αποθήκευση πορτοκαλιών που διακοσμούσαν τα μονοπάτια του Πάρκου Γουαζιένκι το Καλοκαίρι. Στην ανατολική πτέρυγα του κτιρίου στεγαζόταν το αυλικό θέατρο - το Βασιλικό Θέατρο Στανίσουαφ.

## Εικόνες

Αρχείο:Z._Vogel,_Widok_Zamku_Ujazdowskiego_i_okolic,_1794-1795.jpg|Ο Παλιός Πορτοκαλεώνας και τα περίχωρά του σε υδατογραφία του Ζίγκμουντ Βόγκελ (1794−1795).
Αρχείο:Teatr_Królewski_w_Starej_Oranżerii_w_Łazienkach_Królewskich_w_Warszawie_2022.jpg|Βασιλικό Θέατρο.
Αρχείο:Królewska_Galeria_Rzeźby_w_Starej_Oranżerii_2022.jpg|Βασιλική Γλυπτοθήκη.
Αρχείο:Bust of Caligula outside the Old Orangery in Łazienki Park.jpg|Προτομή του Ιουλίου Καίσαρα έξω από τον Παλιό Πορτοκαλεώνα.


## Δείτε επίσης
* Νέος Πορτοκαλεώνας (Πάρκο Γουαζιένκι)

## Παραπομπές


## Βιβλιογραφία

* 
* 
* Warszawa: ''Historia Łazienek''

Κατηγορία:Πάρκο Γουαζιένκι
Κατηγορία:Κλασικιστική αρχιτεκτονική στην Πολωνία
Μνημείο του Χένρικ Σιενκιέβιτς (Βαρσοβία)

Το **Μνημείο του Χένρικ Σιενκιέβιτς** () είναι μπρούντζινο γλυπτό του Χένρικ Σιενκιέβιτς, μυθιστοριογράφου του 19ου και 20ου αιώνα, στο δυτικό τμήμα του Πάρκο Γουαζιένκι της Βαρσοβίας, στην Πολωνία. Το γλυπτό σχεδιάστηκε από τον Γκούσταφ Ζέμουα και αποκαλύφθηκε στις 5 Μαΐου 2000.

## Ιστορία
Το σχέδιο του μνημείου προτάθηκε αρχικά λίγο μετά το θάνατό του Χένρικ Σιενκιέβιτς το 1916, και ιδρύθηκε μια επιτροπή υπεύθυνη για την κατασκευή του το 1937. Ήταν σχεδιασμένο να τοποθετηθεί στην Πλατεία Μαουαχόφσκι, αλλά η τοποθέτηση ακυρώθηκε λόγω του ξεσπάσματος του Β΄ Παγκοσμίου Πολέμου το 1939.

Η κατασκευή του μνημείου χρηματοδοτήθηκε το 1997 από τους συλλέκτες τέχνης Ζμπίγκνιεφ Κάρολ Πορτσίνσκι και Γιαανίνα Πορτσίνσκα, οι οποίοι δώρισαν 100.000 δολάρια. Σύμφωνα με τις επιθυμίες τους, σχεδιάστηκε από τον Γκούσταφ Ζέμουα. Το άγαλμα κατασκευάστηκε από μπρούντζο στα εργαστήρια μετάλλου του Τζαντέους Ζβολίνσκι στην Ίουζα. Ο ακρογωνιαίος λίθος τοποθετήθηκε στις 11 Ιουνίου 1998.

Το μνημείο αποκαλύφθηκε στις 5 Μαΐου 2000, στο Πάρκο Γουαζιένκι στη Βαρσοβία, από τη Μάρια Σιενκιεβίτσα και τον Γιαν Σιενκιέβιτς, αντίστοιχα, εγγονή και επίγονο του Χένρικ Σιενκιέβιτς.

## Χαρακτηριστικά
Το μνημείο βρίσκεται στο δυτικό τμήμα του Πάρκου Γουαζιένκι, κοντά στη Λεωφόρο Ουγιάζντουφ. Βρίσκεται στη συνοικία Ουγιάζντουφ. Αποτελείται από ένα μπρούντζινο άγαλμα του Χένρικ Σιενκιέβιτς, που απεικονίζεται φορώντας στολή και μακρύ παλτό, καθήμενος και ρίχνοντας τρεις σελίδες από το χειρόγραφό του. Είναι τοποθετημένο σε ένα βάθρο κατασκευασμένο από σαινίτη που προέρχεται από την Βοεβοδάτο Κάτω Σιλεσίας. Στο εμπρόσθιο μέρος του υπάρχει ένα ανάγλυφο που απεικονίζει φλόγες. Συμβολίζουν την ιστορία της Πολωνίας, το αντικείμενο της *Τριλογίας*, ενός από τα πιο γνωστά έργα του Σιενκιέβιτς. Στη δεξιά πλευρά υπάρχει ένα ανάγλυφο του εθνόσημου της Πολωνικής-Λιθουανικής Κοινοπολιτείας, με μια ασπίδα στο κέντρο της εμβλήματος που απεικονίζει την Παναγία.

## Παραπομπές



Κατηγορία:Πάρκο Γουαζιένκι
Κατηγορία:Μνημεία στη Βαρσοβία
Κατηγορία:Υπαίθρια γλυπτά στην Πολωνία
Κατηγορία:Χάλκινα γλυπτά
Πολωνική Βασιλική Όπερα

μικρογραφία|Λογότυπο
μικρογραφία|Η σκηνή του θεάτρου.
[μικρογραφία| Ο [Παλιός Πορτοκαλεώνας (Πάρκο Γουαζιένκι)|Παλιός Πορτοκαλεώνας στο Πάρκο Γουαζιένκι, το σπίτι της Πολωνικής Βασιλικής Όπερας.]]
Η **Πολωνική Βασιλική Όπερα** (ΠΒΟ, ) είναι θέατρο όπερας με έδρα τη Βαρσοβία, που ιδρύθηκε την 1η Αυγούστου 2017 από τον Υπουργό Πολιτισμού και Εθνικής Κληρονομιάς της Πολωνίας. Η έδρα της Πολωνικής Βασιλικής Όπερας είναι ο Παλιός Πορτοκαλεώνας στο Πάρκο Γουαζιένκι.

Είναι η νεότερη, 13η όπερα στην Πολωνία.

## Δραστηριότητες
Μέσω του ονόματος, του εμβλήματος και του προφίλ δραστηριότητάς της, η Πολωνική Βασιλική Όπερα αναφέρεται στις απαρχές της όπερας στην Πολωνία. Η κύρια έδρα του θεάτρου είναι το Βασιλικό Θέατρο (Θέατρο Στανίσουαφ) στο Πάρκο Γουαζιένκι, ένα πρωτότυπο αυλικό θέατρο του 18ου αιώνα, που χτίστηκε με πρωτοβουλία του Στανίσουαφ Αύγουστου Πονιατόφσκι.

Οι δραστηριότητες της Πολωνικής Βασιλικής Όπερας περιλαμβάνουν, πρώτα απ΄ όλα, νέες παραγωγές παλιών οπερών (κυρίως της εποχής του μπαρόκ και της κλασικής εποχής), καθώς και την αποκατάσταση του ρεπερτορίου της πολωνικής μουσικής στη σκηνή: οπερέτες, φωνητικά και οργανικά κομμάτια. Η Πολωνική Βασιλική Όπερα διεξάγει ενεργές συναυλιακές δραστηριότητες, παρουσιάζοντας παλιές και σύγχρονες συνθέσεις δωματίου και συμφωνικές συνθέσεις.

Η Πολωνική Βασιλική Όπερα ανεβάζει σκηνικά και ημισκηνικά θεάματα (ορατόριο, σκηνικές καντάτες, μπαλέτα, μελοδράματα, έργα μυστηρίου και ποιητικές πραγματείες), καθώς και σύγχρονα έργα και παγκόσμιες πρεμιέρες. Το θέατρο διοργανώνει επίσης φεστιβάλ όπερας.

## Παραπομπές


## Βιβλιογραφία
* Διάταγμα του Υπουργού Πολιτισμού και Εθνικής Κληρονομιάς της 25ης Ιουλίου 2017. σχετικά με τη χορήγηση καταστατικού στην Πολωνική Βασιλική Όπερα
* Πληροφορίες σχετικά με την ίδρυση της Πολωνικής Βασιλικής Όπερας μπορείτε να βρείτε στον ιστότοπο του Υπουργείου Πολιτισμού και Εθνικής Κληρονομιάς
* Πολωνική Βασιλική Όπερα στο: Πολωνικό Κέντρο Πληροφοριών Μουσικής
* Πολωνική Βασιλική Όπερα  στον ιστότοπο: www.teatralny.pl

## Εξωτερικοί σύνδεσμοι

* Σελίδα στη βάση δεδομένων e-teatr.pl
* Επίσημος ιστότοπος της Πολωνικής Βασιλικής Όπερας
* Προφίλ της Πολωνικής Βασιλικής Όπερας στο Facebook
* Προφίλ της Πολωνικής Βασιλικής Όπερας στο YouTube
* Πολωνική Βασιλική Όπερα στη βάση δεδομένων e-teatr

Κατηγορία:Πάρκο Γουαζιένκι
Κατηγορία:Θέατρα στη Βαρσοβία
Κατηγορία:Θέατρα όπερας
Κομητεία Άπτον (Τέξας)

Η **Κομητεία Άπτον** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 3,308 κατοίκους. Η διοικητική πρωτεύουσα (*έδρα*) είναι το Ράνκιν. 

## Ιστορία

Η κομητεία ιδρύθηκε το 1887 από τμήμα της κομητείας Τομ Γκριν.

Οι ιθαγενείς της Αμερικής ήταν οι πρώτοι κάτοικοι της περιοχής. Οι φυλές που ήταν παρούσες την εποχή της κατάκτησης περιλάμβαναν τους Κομάντσι και τους Απάτσι.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.242 τετραγωνικά μίλια (3.220 km2), εκ των οποίων τα 0,2 τετραγωνικά μίλια (0,52 km2) (0,01%) καλύπτονται από νερό.
### Γειτονικές κομητείες

* Κομητεία Μίντλαντ (βόρεια)
* Κομητεία Ρήγκαν (ανατολικά)
* Κομητεία Κρόκετ (νότια)
* Κομητεία Κρέιν (δυτικά)
* Κομητεία Έκτορ (βορειοδυτικά)

## Παραπομπές


Κατηγορία:Κομητείες του Τέξας
Ιωάννα Σοφία του Χοενλόε-Λάνγκενμπουργκ

Η **Ιωάννα Σοφία**, γερμ.: *Johanna Sophia von Hohenlohe-Langenburg* (16 Δεκεμβρίου 1673 στο Λάνγκενμπουργκ – 18 Αυγούστου 1743 στο Στάτχαγκεν) ήταν Γερμανίδα ευγενής, εκ γενετής μέλος του Οίκου του Χοενλόε, κόμισσα του Χοενλόε-Λάνγκενμπουργκ και με τον γάμο της έγινε κόμισσα του Σάουμπουργκ-Λίππε.

## Βιογραφία
Η κόμισσα Ιωάννα Σοφία ήταν η 6η κόρη του Ερρίκου Φρειδερίκου κόμη του Χοενλόε-Λάνγκενμπουργκ και της δεύτερης συζύγου του, Δωροθέας Γιουλιάνας κόμισσας του Κάστελ-Ρέμλινγκεν (1640-1706). Εκτός από την ομορφιά της, ήταν επίσης μια έξυπνη και πρόθυμη μαθήτρια.

## Οικογένεια
Στις 4 Ιανουαρίου 1691 στο Λάνγκενμπουργκ, παντρεύτηκε τον Φρειδερίκος Χριστιανό κόμη του Σάουμπουργκ-Λίππε (1655–1728). Στην αρχή του γάμου τους, τής επετράπη να συνοδεύει τον σύζυγό της, ο οποίος ταξίδευε πολύ, αλλά αργότερα έμενε πιο συχνά πίσω. Όταν άρχισαν διαφωνίες μεταξύ της Ιωάννας Σοφίας και του συζύγου της, μετακόμισε με τους δύο γιους της στο Αννόβερο. Ο γάμος κατέληξε σε διαζύγιο το 1723. Δύο χρόνια αργότερα, στις 3 Δεκεμβρίου 1725, ο Φρειδερίκος Χριστιανός νυμφεύτηκε την ερωμένη του, Mαρία Άννα Βικτώρια φον Γκαλ (1707-1760), κόρη του Γιόχαν Μίχαελ φον Γκαλ και της συζύγου του, Mαρίας Άννας φον Έντσενμπεργκ.

Η Ιωάννα Σοφία και ο Φρειδερίκος Χριστιανός απέκτησαν δύο παιδιά (που έφθασαν στην ενηλικίωση):
* Aλβέρτος Βόλφγκανγκ (1699–1748), κόμης του Σάουμπουργκ-Λίππε το 1728-1748.
* Φρειδερίκος κάρολος Λουδοβίκος (1702-1776).
* Φρειδερίκος Αύγουστος (1693-1694), απεβ. 1 έτους.
* Φίλιππος (1697–1698), απεβ. 1 έτους.
* Γουλιέλμος Λουδοβίκος (1695-1695), απεβ. νήπιο.
* Σοφία Καρλόττα (1697-1697), απεβ. νήπιο.

## Mετέπειτα ζωή
Η Ιωάννα Σοφία έγινε φίλη με την εκλεκτορική πριγκίπισσα Καρολίνα του Βραδεμβούργου-Άνσμπαχ (1683–1737), μετέπειτα σύζυγο του βασιλιά Γεωργίου Β΄ του Ηνωμένου Βασιλείου και τη συνόδευσε στη Βρετανία. Η κόμισσα έγινε κυρία επί των τιμών στην αγγλική Αυλή των βασιλέων του Αννοβέρου στο Λονδίνο.

## Αναφορές
* Anna-Franziska von Schweinitz: *Johanna Sophia Gräfin zu Schaumburg-Lippe, Gräfin zu Hohenlohe-Langenburg (1673–1743).* *Ein Leben an den Höfen von Langenburg, Bückeburg, Hannover und St. James*, στο: *Lebensbilder aus Baden-Württemberg*, Στουτγάρδη 2001, σσ.&nbsp;100–128
* Liselotte von der Pfalz: *Briefe an Johanna Sophie von Schaumburg-Lippe*, με σχολιασμό και με μετάλογο, εκδ. από τον Jürgen Voss, στο: *Kleines Archiv des 18.* *Jahrhunderts*, Röhrig Universitätsverlag, St. Ingbert, 2003, σελ.&nbsp;136 επ

## Εξωτερικοί σύνδεσμοι
* Literature by and about Countess Johanna Sophia of Hohenlohe-Langenburg in the German National Library catalogue

## Παραπομπές σε πηγές

Κατηγορία:Οίκος του Χοενλόε
Κομητεία Μπραζόρια (Τέξας)

Η **Κομητεία Μπραζόρια** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 372,031 κατοίκους. Η διοικητική πρωτεύουσα (*έδρα*) είναι το Άνγκλετον. 

## Ιστορία
Η κομητεία Μπραζόρια πήρε το όνομά της από τον ποταμό Μπράζος, που τη διασχίζει. Πολλά από τα γεγονότα που οδήγησαν στην Επανάσταση του Τέξας αναπτύχθηκαν στην κομητεία Μπραζόρια. Το 1832, η Μπραζόρια οργανώθηκε ως ξεχωριστή δημοτική περιφέρεια από τη μεξικανική κυβέρνηση, έτσι έγινε μια από τις 23 αρχικές κομητείες του Τέξας κατά την ανεξαρτησία το 1836.

Ένας πρώιμος κάτοικος της κομητείας Μπραζόρια, ο Τζόελ Γουόλτερ Ρόμπισον, πολέμησε στην Επανάσταση του Τέξας και αργότερα εκπροσώπησε την κομητεία Φαγιέτ στη Βουλή των Αντιπροσώπων του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.609 τετραγωνικά μίλια (4.170 km2), εκ των οποίων 1.358 τετραγωνικά μίλια (3.520 km2) είναι ξηρά και 251 τετραγωνικά μίλια (650 km2) (16%) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Μπράζος (Τέξας)

Η **Κομητεία Μπράζος** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 233.849 κατοίκους.Η διοικητική πρωτεύουσα (*έδρα*) είναι το Μπράιαν.  Η κομητεία ιδρύθηκε το 1841 από τμήμα της κομητείας Ουάσινγκτον. Πήρε το όνομά της από τον ποταμό Μπράζος που ρέει μέσα στην κομητεία.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 591 τετραγωνικά μίλια (1.530 km2), εκ των οποίων 585 τετραγωνικά μίλια (1.520 km2) είναι ξηρά και 5,8 τετραγωνικά μίλια (15 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Μπρίσκοου (Τέξας)

Η **Κομητεία Μπρίσκοου** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 1,445 κατοίκους. Η διοικητική πρωτεύουσα (*έδρα*) είναι το Σίλβερτον.  Η κομητεία ιδρύθηκε το 1876 από τμήμα της κομητείας Μπέξαρ. Πήρε το όνομά της προς τιμήν του Άντριου Μπρίσκοου(1810–1849), έναν υπογράφοντα της διακήρυξης της ανεξαρτησίας του Τέξας και στρατιώτη κατά την διάρκεια της Επανάστασης του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 902 τετραγωνικά μίλια (2.340 km2), εκ των οποίων 900 τετραγωνικά μίλια (2.300 km2) είναι ξηρά και 1,6 τετραγωνικά μίλια (4,1 km2) καλύπτονται από ύδατα (λίμνες, ποτάμια).

### Γειτονικές κομητείες
* Κομητεία Άρμστρονγκ (βόρεια)
* Κομητεία Ντόνλεϊ (βορειοανατολικά)
* Κομητεία Χολλ (ανατολικά)
* Κομητεία Μότλεϊ (νοτιοανατολικά)
* Κομητεία Φλόιντ (νότια)
* Κομητεία Σουίσερ (δυτικά)

## Παραπομπές


Κατηγορία:Κομητείες του Τέξας
Κομητεία Ουίλμπεργκερ (Τέξας)

Η **Κομητεία Ουίλμπεργκερ** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 12.807 κατοίκους. Η διοικητική πρωτεύουσα (*έδρα*) είναι το Βέρνον.  Η κομητεία ιδρύθηκε το 1858 από τμήμα της κομητείας Μπέξαρ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 978 τετραγωνικά μίλια (2.530 km2), από τα οποία 971 τ. μίλια (2.510 km2) είναι ξηρά και 7,0 τ. μίλα (18 km2) (0,7%) καλύπτονται από νερό.

## Παραπομπές


Κατηγορία:Κομητείες του Τέξας
Μνημείο του Πάπα Ιωάννη Παύλου Β΄ (Λοτζ)

Το **Μνημείο του Πάπα Ιωάννη Παύλου Β΄** () είναι μνημείο του Πάπα Ιωάννη Παύλου Β΄ στην Οδό Πιοτρκόφσκα 265, μπροστά από την Αρχικαθεδρική Βασιλική του Αγίου Στανίσλαους Κόστκα, στο Λοτζ της Πολωνίας.

## Ιστορία
Το μνημείο, κατασκευασμένο από μπρούντζο και με ύψος 2,2 μ., δημιουργήθηκε με πρωτοβουλία του Επισκόπου του Λοτζ, Αρχιεπισκόπου Βουαντίσουαφ Ζιούουεκ, και αποκαλύφθηκε στις 4 Ιουνίου 2000, στο τέλος του εορτασμού της 80ης επετείου της Αρχιεπισκοπής του Λοτζ και των δύο χιλιετιών του Χριστιανισμού. Το μνημείο καθαγιάστηκε από τον Προκαθήμενο της Πολωνίας, Γιούζεφ Γκλεμπ. Ο δημιουργός του μνημείου είναι η Κριστίνα Φαουντίγκα-Σόλσκα, γλύπτρια από το Λοτζ. Το εκμαγείο κατασκευάστηκε από τον Ρόμπερτ Σομποτσίνσκι. Το έργο του Λοτζ της Κριστίνα Φαουντίγκα-Σόλσκα έγινε έμπνευση για τον Αρχιεπίσκοπο Γιούλιους Πάετς, ο οποίος παρήγγειλε την κατασκευή ενός παρόμοιου μνημείου στο Πόζναν.

Οι τρεις γρανιτένιοι ογκόλιθοι πάνω στους οποίους πατά ο Ιωάννης Παύλος Β΄ συμβολίζουν τις επόμενες χιλιετίες. Το πρόσωπο του πάπα φαίνεται όπως το 1987, όταν επισκέφτηκε το Λοτζ.

Μετά τον θάνατο του Ιωάννη Παύλου Β΄ τον Απρίλιο του 2005, το μνημείο στην Οδό Πιοτρκόφσκα έγινε ένα από τα μέρη όπου οι κάτοικοι του Λοτζ τοποθετούσαν μπουκέτα με λουλούδια ως φόρο τιμής στον αποθανόντα πάπα. Χιλιάδες κάτοικοι της πόλης συγκεντρώθηκαν εκεί. Το επισκέπτονται κατά τη διάρκεια παραδοσιακών πεζοποριών κατά μήκος του Μονοπατιού Ιωάννη Παύλου Β΄ του Λοτζ, που συνδιοργανώνεται από τις αρχές της πόλης.

Εκτός από το μνημείο της Κριστίνα Φαουντίγκα-Σόλσκα, υπάρχει επίσης μια πλάκα στην Οδό Πιοτρκόφσκα που μνημονεύει την αποδοχή της Επίτιμης Ιθαγένειας της Πόλης του Λοτζ από τον Ιωάννη Παύλο Β' (Οδός Πιοτρκόφσκα 104).

Το βράδυ της 1ης προς 2ας Απριλίου 2023, άγνωστοι δράστες έριξαν κόκκινη και κίτρινη μπογιά στο μνημείο. Στη βάση υπάρχει η επιγραφή *Maxima Culpa*.

## Παραπομπές


## Βιβλιογραφία

* *Papież już przed katedrą*, [w:] „Express Ilustrowany” 2000, nr 21468, σελ. 4.
* *Ogólnopolskie obchody Jubileuszu Chrześcijaństwa*, [w:] „Express Ilustrowany” 2000, nr 21472, σελ. 5.
* K.S. Ożóg, *Rzeźba jest trudna. O najciekawszych pomnikach Jana Pawła II*, [w:] „Ethos” 2004, nr 3/4, σελ. 313.
* W. Pierzchała, *Łódzki papież*, [w:] „Wiadomości Dnia” 2000, nr 52, σελ. 7.

Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Κατηγορία:Χάλκινα γλυπτά
Κατηγορία:Πάπας Ιωάννης Παύλος Β΄
Κομητεία Φολς (Τέξας)

Η **Κομητεία Φολς** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 16,968 κατοίκους. Η διοικητική πρωτεύουσα (*έδρα*) είναι το Μάρλιν.  Η κομητεία ιδρύθηκε το 1850 από τμήμα της κομητείας Λάιμστοουν.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 774 τετραγωνικά μίλια (2.000 km2), εκ των οποίων τα 765 τ. μίλια (1.980 km2) είναι ξηρά και τα 8,4 τετραγωνικά μίλια (22 km2) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Χέμφιλλ (Τέξας)

Η **Κομητεία Χέμφιλλ** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 3,382 κατοίκους.  Η διοικητική πρωτεύουσα (*έδρα*) είναι το Κανάντιαν. Η κομητεία ιδρύθηκε το 1876 από τμήμα της κομητείας Μπέξαρ. Πήρε το όνομά της προς τιμήν του Τζον Χέμφιλλ(1803–1862), γερουσιαστή των ΗΠΑ και Αρχιδικαστή του Ανωτάτου Δικαστηρίου της πολιτείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 912 τετραγωνικά μίλια (2.360 km2), εκ των οποίων τα 906 τ. μίλια (2.350 km2) είναι ξηρά και τα 5,9 τ. μίλια (15 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Λαμπ (Τέξας)

Η **Κομητεία Λαμπ** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 13,045 κατοίκους. Η διοικητική πρωτεύουσα (*έδρα*) είναι το Λίτλφιλντ. 

## Ιστορία
Η κομητεία ιδρύθηκε το 1876 από τμήμα της κομητείας Μπέξαρ. Πήρε το όνομά της προς τιμήν του Τζορτζ Λαμπ, στρατιώτη που σκοτώθηκε κατά την διάρκεια της Μάχης του Σαν Χασίντο.

Στη δεκαετία του 1960, ο υδροφόρος ορίζοντας άρχισε να μειώνεται.  Από τη δεκαετία του 1980 έως το 2023, ο πληθυσμός μειώθηκε κατά περίπου 33%. Μεταξύ 2013 και 2023 περίπου, ο πληθυσμός μειώθηκε περαιτέρω κατά περίπου 8%.

Κατά τη διάρκεια της πανδημίας του COVID-19, η κομητεία είχε σχεδόν 1/100 ποσοστό θανάτων από τον Μάρτιο του 2023. Από εκείνο τον μήνα, η κομητεία Λαμπ, μεταξύ των αμερικανικών κομητειών με 2.500 ή περισσότερους κατοίκους, είχε το όγδοο υψηλότερο ποσοστό θανάτων από COVID-19.

Μέχρι το 2023, υπήρχε λειψυδρία μεταξύ των αγροκτημάτων και πολλοί νεότεροι μετακόμισαν σε άλλες κομητείες για εργασία.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.018 τετραγωνικά μίλια (2.640 km2), εκ των οποίων τα 1,5 τετραγωνικά μίλια (3,9 km2) καλύπτονται από νερό.

## Παραπομπές


Κατηγορία:Κομητείες του Τέξας
Φρειδερίκος Χριστιανός, κόμης του Σάουμπουργκ-Λίππε

:*Να μη συγχέεται με τον 6ο απόγονό του [[Φρειδερίκος Χριστιανός, πρίγκιπας του Σάουμπουργκ-Λίππε|Φρειδερίκο Χριστιανό]] πρίγκιπα του Σάουμπουργκ-Λίππε*.

Ο **Φρειδερίκος Χριστιανός**, γερμ.: *Friedrich Christian, graf von Schaumburg-Lippe* (16 Αυγούστου 1655 – 13 Ιουνίου 1728) ήταν ο δεύτερος κυβερνών κόμης του Σάουμπουργκ-Λίππε.

## Βιογραφία
Γεννήθηκε στο Μπύκεμπουργκ, ως γιος του Φιλίππου Α' κόμη του Σάουμπουργκ-Λίππε και της Σοφίας λαντγκραβίνας της Έσσης-Κάσσελ (1615-1670).

Έγινε κόμης μετά το τέλος τού πατέρα του στις 10 Απριλίου 1681, και βασίλευσε μέχρι το τέλος του στο Μπύκεμπουργκ. Τον διαδέχθηκε ο μεγαλύτερος επιζών γιος του Άλβέρτος Βόλφγκανγκ.

## Οικογένεια
Νυμφεύτηκε πρώτα στις 4 Ιανουαρίου 1691 στο Λάνγκενμπουργκ με την Ιωάννα Σοφία κόμισσα του Χοενλόε-Λάνγκενμπουργκ (1673–1743). Χώρισαν το 1723. Είχαν δύο παιδιά (που έφθασαν στην ενηλικίωση):
* Αλβέρτος Βόλφγκανγκ (1699-1748), κόμης του Σάουμπουργκ-Λίππε.
* Φρειδερίκος (1702-1776).
* Φρειδερίκος Αύγουστος (1693-1694), απεβ. 1 έτους.
* Σοφία Καρλόττα (1696-1697), απεβ. 1 έτους.
* Γουλιέλμος Λουδοβίκος (1695-1695), απεβ. νήπιο.
* Φίλιππος (1698–1698), απεβ. νήπιο.

Στη συνέχεια στις 3 Δεκεμβρίου 1725 στο Μπρίξεν νυμφεύτηκε την ερωμένη του, Mαρία Άννα Βικτώρια φον Γκαλ (1707–1760), κόρη του Γιόχαν Μίχαελ φον Γκαλ και της Μαρίας Άννας φον Έντσενμπεργκ.

## Παραπομπές


## Εξωτερικοί σύνδεσμοι
* 
* Schaumburg-Lippe Nobility

Κατηγορία:Οίκος του Λίππε
Κομητεία Σαν Χασίντο (Τέξας)

Η **Κομητεία Σαν Χασίντο** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 27,402 κατοίκους. Η διοικητική πρωτεύουσα (*έδρα*) είναι το Κόλντσπρινγκ.  Η κομητεία ιδρύθηκε το 1870 από τμήματα των κομητειών Γουόλκερ, Λίμπερτι, Μοντγκόμερι και Πολκ. 

Το όνομα της κομητείας προέρχεται από τη μάχη του Σαν Χασίντο που εξασφάλισε την ανεξαρτησία του Τέξας από το Μεξικό και ίδρυσε μια δημοκρατία το 1836.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 628 τετραγωνικά μίλια (1.630 km2), εκ των οποίων τα 569 τετραγωνικά μίλια (1.470 km2) είναι ξηρά και τα 59 τετραγωνικά μίλια (150 km2)  καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Σαν Σάμπα (Τέξας)

Η **Κομητεία Σαν Σάμπα** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 5.730 κάτοικοι.Η διοικητική πρωτεύουσα (*έδρα*) είναι το Σαν Σάμπα. 

## Ιστορία
Η κομητεία ιδρύθηκε το 1856 από τμήμα της κομητείας Μπέξαρ. Πήρε το όνομά της από τον ποταμό Σαν Σάμπα που ανακαλύφθηκε από Ρωμαιοκαθολικούς το 1856. Η ομώνυμη πόλη 
επιλέχθηκε ως έδρα της κομητείας. .
Το Έβδομο Νομοθετικό Σώμα του Τέξας επιβεβαίωσε τα όρια της κομητείας το 1858. Το 1860, ο πληθυσμός ήταν 913, ο οποίος περιελάμβανε 98 σκλάβους. Η κομητεία χωρίστηκε σε 10 σχολικές περιφέρειες το 1867.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.138 τετραγωνικά μίλια (2.950 km2), εκ των οποίων 1.135 τετραγωνικά μίλια (2.940 km2) είναι ξηρά και 3,1 τετραγωνικά μίλια (8,0 km2) (0,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Αντουανέττα του Άνχαλτ

Η **Αντωνία** (γερμ. *Antoinette prinzessin von Anhalt*, 3 Μαρτίου 1885 - 3 Απριλίου 1963) του Οίκου των Ασκάνια ήταν πριγκίπισσα του Άνχαλτ και με το γάμο της έγινε πριγκίπισσα του Σάουμπουργκ-Λίππε.

## Βιογραφία
αριστερά|μικρογραφία|Το Κάστρο Γκεόργκιουμ, ο τόπος γέννησης της Αντωνίας (2022).

Η *Αντωνία Άννα Αλεξάνδρα Μαρία Λουίζα Αγνή Ελισάβετ Αυγούστα Φρειδερίκη* γεννήθηκε στις 3 Μαρτίου 1885 στο Κάστρο Γκεόργκιουμ κοντά στο Ντέσσαου του Άνχαλτ. Οι γονείς της ήταν ο Λεοπόλδος, Διάδοχος Πρίγκιπας του Άνχαλτ, και η Ελισάβετ της Έσσης-Κάσσελ. Λιγότερο από ένα χρόνο μετά τη γέννηση της κόρης του, ο Λεοπόλδος απεβίωσε απροσδόκητα στις Κάννες στις 2 Φεβρουαρίου 1886. Η πριγκίπισσα Ελισάβετ δεν ξαναπαντρεύτηκε, και επέζησε του συζύγου της σχεδόν 70 χρόνια. 

Παντρεύτηκε το Φρειδερίκο του Σάουμπουργκ-Λίππε, ως δεύτερη σύζυγός του, στο Ντέσσαου στις 26 Μαΐου 1909. Απέκτησαν δύο παιδιά. Ο Φρειδερίκος απεβίωσε το 1945. 

Η πριγκίπισσα Αντωνία πέθανε στο Ντέσσαου, τότε στη Λαϊκή Δημοκρατία της Γερμανίας, στις 3 Απριλίου 1963. Τάφηκε στο νεκροταφείο Τσήμπικ στο Ντέσσαου δίπλα στη μητέρα της.

## Οικογένεια
Παντρεύτηκε το Φρειδερίκο του Σάουμπουργκ-Λίππε το 1909. Είχαν δύο γιους:
* *Λεοπόλδος* Φρειδερίκος Αλέξανδρος Γουλιέλμος Εδουάρδος (1910 - 2006)
* *Γουλιέλμος* Φρειδερίκος Κάρολος Αδόλφος Λεοπόλδος Χιλδέριχος (1912 - 1938), πέθανε κατά τη διάρκεια αεροπορικής βομβιστικής άσκησης.

## Παραπομπές


## Εξωτερικοί σύνδεσμοι
* 

Κατηγορία:Γερμανοί του 20ού αιώνα
Κατηγορία:Γερμανοί του 19ου αιώνα
Κατηγορία:Οίκος των Ασκάνια
Γκέρτραουντ Σεπλ

Η **Γκέρτραουντ** Αντωνία, γερμ.: *Gertraud Antonia Schöppl, prinzessin zu Schaumburg-Lippe* (γενν. 21 Σεπτεμβρίου 1956 στο Σάλτσμπουργκ) είναι πρώην Αυστριακή κτηνίατρος και πολιτικός.

## Βιογραφία
Ήταν μέλος του κοινοβουλίου του Σάλτσμπουργκ από το 1999 έως το 2004. 

Οι γονείς της ήταν ο επιχειρηματίας Άντολφ Σεπλ (Schöppl) και η σύζυγός του, η μεταλλοβιομήχανος δρ. Νομικής Έντιθ Σεπλ, Βιεννέζικης Εβραϊκής καταγωγής.

Η Γκέρτραουντ άνοιξε την ιδιωτική της κτηνιατρική κλινική και υπηρέτησε ως επικεφαλής του κτηνιατρικού τμήματος τής περιοχής τού Σάλτσμπουργκ. Οι κάτοικοι της ομοσπονδιακής περιφέρειας του Σάλτσμπουργκ την εξέλεξαν στο νομοθετικό σώμα, όπου υπηρέτησε προς όφελος των ανθρώπων, καθώς και στην προστασία των ζώων. Έλαβε το Αυστριακό Πολιτικό Παράσημο του Χρυσού Τάγματος του Σάλτσμπουργκ.

Το 2008 παντρεύτηκε τον Βάλντεμαρ πρίγκιπα του Σάουμπουργκ-Λίππε. Το 2009 ο Βάλντεμαρ υιοθέτησε τον γιο της Μάριο-Μαξ Βάγκνερ (γενν. 23 Δεκεμβρίου 1977) από προηγούμενο γάμο της με τον Χέλμουτ Βάγκνερ (Wagner).   Ο σύζυγός της Βάλντεμαρ, ο γιος της και η ίδια ήταν πολύ κοντά στην αείμνηστη Χέλγκα-Λεε Σάουμπουργκ-Λίππε. 

## Πηγές


## Εξωτερικοί σύνδεσμοι
* Ιστοσελίδα schaumburg-lippe.org

Κατηγορία:Αυστριακοί εβραϊκής καταγωγής
Κυρτό πολύγωνο

Στην γεωμετρία, ένα **κυρτό πολύγωνο** είναι ένα πολύγωνο του οποίου το σύνολο των εσωτερικών του σημείων είναι κυρτό. Ισοδύναμα, για κάθε δύο εσωτερικά του σημεία, το ευθύγραμμο τμήμα μεταξύ τους είναι εσωτερικό του πολυγώνου.

Ένα πολύγωνο που δεν είναι κυρτό λέγεται **μη-κυρτό** ή **κοίλο**. 

## Παραδείγματα
* Όλα τα τρίγωνα είναι κυρτά. 
* Όλα τα κανονικά πολύγωνα είναι κυρτά.
* Τα παραγεγραμμένα τετράπλευρα είναι κοίλα.

## Βασικές ιδιότητες
* Το άθροισμα των εσωτερικών γωνιών ενός κυρτού πολυγώνου με n πλευρές είναι 
::(n - 2) \cdot 180^\circ.
* Ο φορέας κάθε πλευράς ενός κυρτού πολυγώνου χωρίζει το επίπεδο σε δύο ημιεπίπεδα, εκ των οποίων το ένα περιέχει (πλήρως) το πολύγωνο.

## Δείτε επίσης
* Πολύγωνο
* Απλό πολύγωνο

## Παραπομπές


Κατηγορία:Πολύγωνα
Τιβέριος Κλαύδιος Δονάτος

285px|thumb|Αναγεννησιακή έκδοση του ''Interpretationes Vergilianae''
Ο **Τιβέριος Κλαύδιος Δονάτος** (λατ. *Tiberius Claudius Donatus*, τέλη 4ου – αρχές 5ου αιώνα μ.Χ.) ήταν αρχαίος Ρωμαίος γραμματικός, του οποίου είναι γνωστό ένα και μοναδικό έργο: το *Interpretationes Vergilianae*, ένα βιβλίο με σχόλια πάνω στην *[[Αινειάδα]]* του Βιργιλίου. Το έργο αυτό «ανακαλύφθηκε» στη νεότερη εποχή το 1438 και αποδείχθηκε εκπληκτικά δημοφιλές σε αυτόν και τον επόμενο αιώνα: τυπώθηκαν 55 εκδόσεις του από το 1488 μέχρι το 1599.

Στα σχόλιά του ο Δονάτος υποστηρίζει ότι η *Αινειάς* είναι ένα έργο ρητορικής με σκοπό την εξύμνηση του ήρωα Αινεία, και δηλώνει ότι ερμηνεύεται καλύτερα από ρήτορες και όχι από γραμματικούς. Για τον λόγο αυτόν, προβαίνει μόνο σε μια κατά λέξη ανάλυση του κειμένου. Επίσης επικρίνει προηγούμενες κριτικές της *Αινειάδος*, γράφοντας ότι δεν εντοπίζουν την προφανή ρητορική του Βιργιλίου υπέρ του προσώπου του Αινεία. Ο Δονάτος επίσης γράφει ότι ο Βιργίλιος δεν ήταν μεν φιλόσοφος, αλλά ήταν ένας δάσκαλος, και ότι ο καλύτερος τρόπος για την ανάγνωση της *Αινειάδος* είναι κατανοώντας τον ευρύτερο σκοπό της.

Ο Δονάτος δεν πρέπει να συγχέεται με τον κατά μισό αιώνα προγενέστερο Ρωμαίο γραμματικό και ρητοροδιδάσκαλο Αίλιο Δονάτο, ο οποίος είναι γνωστός για το έργο του *Βιργιλίου βίος* (*Vita Vergili*).

Ο Τιβέριος Κλαύδιος Δονάτος είχε έναν γιο, ο οποίος ονομαζόταν Τιβέριος Κλαύδιος Μάξιμος Δονατιανός (*Tiberius Claudius Maximus Donatianus*) και στον οποίο αφιέρωσε το *Interpretationes Vergilianae*.

## Παραπομπές


## Εξωτερικοί σύνδεσμοι
*   

Κατηγορία:Αρχαίοι Ρωμαίοι συγγραφείς
Κατηγορία:Αινειάδα